CELEX: 32003D0398
Language: hu
Date: 2003-05-19 00:00:00
Title: A Tanács határozata (2003. május 19.) a Törökország csatlakozási partnerségében megfogalmazott elvekről, prioritásokról, közbülső célokról és feltételekről

42                   HU                              Az Európai Unió Hivatalos Lapja                                             11/47. kötet
32003D0398
2003.6.12.                                       AZ EURÓPAI UNIÓ HIVATALOS LAPJA                                                    L 145/40
                                                      A TANÁCS HATÁROZATA
                                                             (2003. május 19.)
             a Törökország csatlakozási partnerségében megfogalmazott elvekről, prioritásokról, közbenső célokról
                                                               és feltételekről
                                                               (2003/398/EK)
AZ EURÓPAI UNIÓ TANÁCSA,                                                   (3)    A 390/2001/EK rendelet szerint a Tanács feladata dönteni
                                                                                  – minősített többséggel eljárva és a Bizottság javaslatát
                                                                                  követően – a Törökországnak felajánlandó csatlakozási
                                                                                  partnerségben megfogalmazott elvekről, prioritásokról,
                                                                                  közbülső célokról és feltételekről, valamint annak későbbi
                                                                                  jelentősebb módosításairól.
tekintettel az Európai Közösséget létrehozó szerződésre,
                                                                           (4)    A közösségi támogatás feltétele a lényegi elemek teljesítése,
                                                                                  különösen a koppenhágai kritériumok teljesítésének meg-
tekintettel az előcsatlakozási stratégia keretében Törökország                    valósulására való tekintettel. Amennyiben valamely lényegi
részére nyújtandó támogatásról, és különösen a csatlakozási part-                 elem teljesítése hiányzik, úgy a Tanács – minősített több-
nerség létrehozásáról szóló, 2001. február 26-i 390/2001/EK                       séggel eljárva a Bizottság javaslata alapján – megteheti a
tanácsi rendeletre (1) és különösen annak 2. cikkére,                             megfelelő lépéseket az előcsatlakozási támogatással kap-
                                                                                  csolatban.
tekintettel a Bizottság javaslatára,
                                                                           (5)    Az EK–Törökország Társulási Tanács úgy határozott, hogy
                                                                                  Törökország csatlakozási partnerségének végrehajtását a
                                                                                  társulási megállapodásban rögzített szervek fogják megfe-
                                                                                  lelő módon ellenőrizni.
mivel:
                                                                           (6)    A Bizottság 2002-ben elkészített éves jelentése objektív
                                                                                  elemzést nyújtott Törökország csatlakozásra való felkészü-
(1)    A koppenhágai Európai Tanács emlékeztetett az 1999-es                      léséről és számos prioritási területet határozott meg a
       helsinki határozatára, amely szerint Törökország olyan                     munka folytatására.
       tagjelölt ország, amely a többi tagjelölt országra érvényes
       követelmények alapján csatlakozhat az Unióhoz. A Tanács
       határozottan üdvözli a Törökország által a koppenhágai
       kritériumok teljesítése érdekében – különösen a legújabb
       jogalkotási csomag és az azt követő végrehajtási intézke-           (7)    A csatlakozásra való felkészüléshez Törökországnak nem-
       dések keretében – tett jelentős lépéseket, amelyek számos,                 zeti programot kell kidolgoznia a közösségi vívmányok
       a csatlakozási partnerségben megállapított fontos követel-                 elfogadására. E programnak ütemtervet kell kijelölnie a
       ményt érintenek.                                                           csatlakozási partnerségben megfogalmazott prioritások és
                                                                                  közbülső célok megvalósítására,
                                                                           A KÖVETKEZŐKÉPPEN HATÁROZOTT:
(2)    A koppenhágai Tanács úgy határozott, hogy az EU-tagság
       felé tartó Törökország támogatása érdekében meg kell erő-
       síteni az ezen országra vonatkozó csatlakozási stratégiát, a                                      1. cikk
       Bizottság pedig felkérést kapott egy felülvizsgált csatlako-
       zási partnerségre vonatkozó javaslat előterjesztésére.
                                                                           A 390/2001/EK rendelet 2. cikkével összhangban a Törökország
                                                                           csatlakozási     partnerségében        megfogalmazott      elveket,
                                                                           prioritásokat, közbülső célokat és feltételeket az e határozat
(1) HL L 58., 2001.2.28., 1. o.                                            szerves részét képező melléklet tartalmazza.
 ---pagebreak--- 11/47. kötet         HU                            Az Európai Unió Hivatalos Lapja                                                   43
                                2. cikk                                                            3. cikk
A csatlakozási partnerség megvalósításának vizsgálatát és
felügyeletét a társulási megállapodásban meghatározott szervek és
a Tanács illetékes szervei végzik a Bizottság által a Tanácsnak      Ez a határozat az Európai Unió Hivatalos Lapjában való kihirdetését
benyújtott éves jelentés alapján.                                    követő harmadik napon lép hatályba.
             Kelt Brüsszelben, 2003. május 19-én.
                                                                                      a Tanács részéről
                                                                                          az elnök
                                                                                      G. PAPANDREOU
 ---pagebreak--- 44    HU                                    Az Európai Unió Hivatalos Lapja                                               11/47. kötet
                                                         MELLÉKLET
                            TÖRÖKORSZÁG: 2003. ÉVI CSATLAKOZÁSI PARTNERSÉG
   1.   BEVEZETÉS
        Az 1997. decemberében Luxembourgban megtartott ülésén az Európai Tanács úgy határozott, hogy a
        csatlakozási partnerség lesz a megerősített előcsatlakozási stratégia kulcseleme, amely egységes keretbe foglalja
        a tagjelölt országok számára nyújtandó támogatás minden formáját. Ily módon az Európai Unió az egyes
        tagjelölt országok speciális igényeinek megfelelően nyújtja a támogatást, amelynek célja a csatlakozással
        kapcsolatos sajátos problémák megoldása.
        A Törökországnak nyújtandó első csatlakozási partnerségről 2001. márciusában született határozat. A
        bővítésről szóló 2002. október 9-i bizottsági stratégiai dokumentumban a Bizottság megállapította, hogy egy
        felülvizsgált csatlakozási partnerséget fog javasolni Törökország számára.
   2.   CÉLKITŰZÉSEK
        A csatlakozási partnerség célja, hogy egységes keretbe foglalja a Bizottság 2002-ben a Törökországnak a
        csatlakozás felé tett előrehaladásáról készített éves jelentésében meghatározott, további erőfeszítéseket igénylő
        prioritási területeket, az e prioritások megvalósításának elősegítésére Törökország számára rendelkezésre álló
        pénzügyi eszközöket, valamint a támogatásra vonatkozó feltételeket. E csatlakozási partnerség az alapja számos
        politikai eszköznek, amely a tagjelölt országokat segíti a tagságra való felkészülésben. Várható, hogy
        Törökország e felülvizsgált csatlakozási partnerség alapján egy felülvizsgált nemzeti programot fogad el a
        közösségi vívmányok átvételére.
   3.   ALAPELVEK
        Az egyes tagjelölt államokra vonatkozó, kiemelt területek meghatározása összefüggésben van az adott állam
        azon képességével, hogy a koppenhágai kritériumokból következő kötelezettségeket milyen ütemben tudja
        felvállalni; e kritériumok szerint a tagság feltételei a következők:
        –    a demokráciát, a jogállam és az emberi jogok érvényesülését garantáló intézmények stabilitása, a kisebbségi
             jogok tiszteletben tartása és védelme,
        –    működő piacgazdaság; azon képesség megszerzése, hogy az adott ország meg tudjon birkózni az Unión
             belül érvényesülő versenyviszonyokkal és piaci erőkkel,
        –    a tagsággal járó kötelezettségek, különösen a politikai, gazdasági és monetáris unió célkitűzéseinek
             vállalására való képesség.
        Az Európai Tanács 1995-ös madridi ülésén hangsúlyozta annak szükségességét, hogy a tagjelölt államok
        átalakítsák közigazgatási struktúráikat, hogy ezáltal biztosítsák a csatlakozást követően a közösségi politikák
        harmonikus működését, továbbá 1997-es luxembourgi ülésén nyomatékosan utalt arra, hogy a közösségi
        vívmányok beépítése a nemzeti jogba szükséges, de önmagában véve nem elegendő; szükséges annak
        biztosítása, hogy azokat valóban alkalmazzák is. 2000-es feirai és 2001-es göteborgi ülésén az Európai Tanács
        megerősítette annak alapvető jelentőségét, hogy a tagjelölt államok képesek legyenek a vívmányok átültetésére
        és alkalmazására, és megállapította, hogy mindez jelentős erőfeszítéseket tesz szükségessé ezen államok részéről
        igazgatási és igazságszolgáltatási szervezetük megerősítése és korszerűsítése érdekében.
   4.   PRIORITÁSOK
        A Bizottság éves jelentései – a már elért előrehaladás mellett – rávilágítanak arra, hogy a tagjelölt országok
        részéről egyes területeken milyen mértékű erőfeszítésekre van még szükség a csatlakozásra való felkészülésben.
        Ebben a helyzetben meg kell határozni a prioritások megvalósításának közbülső szakaszait, amelyek az érintett
        államokkal közösen kidolgozott pontos célkitűzésekkel egészülnek ki; e célkitűzések teljesítésétől függ a
        megadott támogatás mértéke, valamint a folyamatban lévő tárgyalások folytatása bizonyos országokkal és új
        tárgyalások megkezdése más államokkal.
 ---pagebreak--- 11/47. kötet HU                                    Az Európai Unió Hivatalos Lapja                                               45
               A csatlakozási partnerség prioritásai két csoportra oszlanak – rövid és középtávúakra. A rövid távú csoportba
               sorolt célokat az alapján választották ki, hogy reálisan feltételezhető, hogy Törökország 2003/2004-ben teljesíti
               azokat. A középtávú csoportba sorolt prioritások teljesítése várhatóan egy évnél hosszabb időszakot vesz
               igénybe, de megvalósításuknak már 2003/2004-ben érzékelhetően meg kell kezdődnie.
               A csatlakozási partnerség kijelöli Törökország csatlakozási előkészületeinek prioritási területeit.
               Törökországnak emellett érdemben kell foglalkoznia az éves jelentésben megjelölt összes kérdéssel. Fontos
               továbbá, hogy Törökország eleget tegyen a jogszabályok közelítésével és a közösségi vívmányok átvételével
               kapcsolatos kötelezettségvállalásainak, a társulási megállapodással, a vámunióval, az EK–Törökország Társulási
               Tanács vonatkozó határozataival, például a mezőgazdasági termékekre vonatkozó kereskedelmi szabályozással
               összhangban. Emlékeztetni kell arra, hogy a közösségi vívmányok átvétele a nemzeti jogrendbe önmagában
               nem elegendő; biztosítani kell, hogy azokat valóban ugyanolyan szinten alkalmazzák, mint az Unióban. Az
               alábbiakban felsorolt területek mindegyikénél szükséges a közösségi vívmányok hitelt érdemlő és hatékony
               végrehajtása és alkalmazása.
               A Bizottság éves jelentése alapján Törökország számára a következő prioritásokat határozták meg:
               FOKOZOTT POLITIKAI PÁRBESZÉD ÉS POLITIKAI KRITÉRIUMOK
               Prioritások (2003/2004)
               A helsinki következtetésekkel összhangban, a politikai párbeszéd keretében a ciprusi probléma átfogó
               rendezésére irányuló erőfeszítések határozott támogatása, az Egyesült Nemzetek főtitkára jószolgálati
               missziójának és a javaslatai alapján folyó tárgyalások folytatásával.
               A helsinki következtetésekkel összhangban, a politikai párbeszéd keretében minden rendelkezésre álló eszköz
               igénybevétele az esetlegesen fennálló határviták és egyéb ezzel összefüggő kérdések megoldására, a helsinki
               következtetések 4. pontjában említett, a viták békés rendezése ENSZ Alapokmány szerinti elvének
               figyelembevételével.
               A polgári és politikai jogok nemzetközi egyezségokmányának és fakultatív jegyzőkönyvének, valamint a
               gazdasági, szociális és kulturális jogok nemzetközi egyezségokmányának megerősítése. Az emberi jogok
               európai egyezménye 6. jegyzőkönyvének megerősítése. Az emberi jogok és alapvető szabadságok védelméről
               szóló európai egyezmény rendelkezéseinek betartása, beleértve az Emberi Jogok Európai Bírósága ítéleteit (a
               megállapodás II. szakasza).
               A végrehajtó szervek tagjai által elkövetett kínzás és bántalmazás elleni küzdelemre vonatkozó intézkedések
               végrehajtása az emberi jogok európai egyezménye 3. cikkével, valamint a kínzás megelőzésére létrehozott
               európai bizottság ajánlásaival összhangban. További intézkedések elfogadása annak biztosítására, hogy ilyen
               esetek gyanúja esetén az ügyészségi vizsgálat kellő időben és hatékony módon megkezdődik, és hogy az ilyen
               visszaélések elkövetőit a bíróságok megfelelő büntetésben részesítik.
               Az őrizetbe vett, illetve letartóztatott személyek azon jogának tényleges biztosítása, hogy közvetlenül őrizetbe
               vételük után védőjükkel szabadon kapcsolatba léphessenek, és hogy hozzátartozóikat értesíthessék, az emberi
               jogok európai egyezményével összhangban.
               Az emberi jogok és alapvető szabadságok valamennyi ember számára történő, a megkülönböztetés bármely
               formájától és különösen a nyelv, faj, bőrszín, nem, politikai vélemény, vallás vagy világnézet szerinti
               különbségtételtől mentes teljes körű biztosítása, mind a jogalkotás, mind a tényleges alkalmazás terén,
               összhangban azon vonatkozó nemzetközi és európai jogi aktusokkal, amelyeknek Törökország részese.
               A véleményszabadság jogára vonatkozó reformok folytatása és végrehajtása, beleértve a sajtószabadságot is. A
               jogi korlátozások eltörlése az emberi jogok európai egyezményével összhangban (10., 17. és 18. cikk). A békés
               véleménynyilvánítás miatt fogva tartott vagy elítélt személyek helyzetének rendezése. Az új eljáráshoz való jog
               biztosítására vonatkozó jogszabályok alkalmazása az Emberi Jogok Európai Bíróságának vonatkozó ítélete
               szerint.
 ---pagebreak--- 46 HU                                  Az Európai Unió Hivatalos Lapja                                                  11/47. kötet
     Az egyesülési jogra és a békés gyülekezés jogára vonatkozó reformok folytatása és végrehajtása. A jogi
     korlátozások eltörlése az emberi jogok európai egyezményével összhangban, különösen a bel- és külföldi
     egyesületek tekintetében, beleértve a szakszervezeteket is (11., 17. és 18. cikk). A civil társadalom fejlődésének
     támogatása.
     A gondolat-, lelkiismereti és vallásszabadság minden egyén és vallási közösség által történő gyakorlására
     vonatkozó előírások kiigazítása és végrehajtása az emberi jogok európai egyezményével összhangban. Az e
     közösségek működőképességéhez szükséges feltételek megteremtése az EU-tagállamok gyakorlatával
     összhangban. Ez magában foglalja a közösségek, ezek tagjainak és vagyonuknak, valamint az egyházi személyek
     oktatásának, kinevezésének és képzésének, valamint a tulajdonjogok gyakorlásának jogi és bírói védelmét, az
     emberi jogok európai egyezménye 1. jegyzőkönyvével összhangban.
     A kulturális sokféleség előmozdítása, illetve a kulturális jogok biztosítása valamennyi polgár számára
     származásuktól függetlenül. A töröktől eltérő nyelvek tényleges megjelenésének biztosítása a rádiós és
     televíziós műsorokban és az oktatásban a már meglévő intézkedések végrehajtásával, valamint az e területen
     megmaradó korlátozások eltörlésével.
     A Nemzetbiztonsági Tanács működésének átalakítása a katonai ügyek polgári ellenőrzésének az Európai Unió
     tagállamaiban követett gyakorlathoz történő hozzáigazítása érdekében.
     Az igazságszolgáltatás függetlenségének és hatékonyságának növelése és az emberi jogokra és alapvető
     szabadságokra vonatkozó jogszabályok egységes értelmezésének előmozdítása az emberi jogok európai
     egyezményével összhangban. Intézkedések elfogadása annak biztosítására, hogy valamennyi
     igazságszolgáltatási hatóság betartja az Emberi Jogok Európai Bírósága joggyakorlatának figyelembevételére
     irányuló kötelezettségét. Az állambiztonsági bíróságok működésének összehangolása az európai normákkal.
     Közbenső fellebbviteli bírói fórumok létrehozásának megkezdése.
     A büntetés-végrehajtási intézetekben a fogva tartási feltételek további közelítése az EU-tagállamok normáihoz.
     A rendőrségi tisztviselők képzésének kiterjesztése az emberi jogi kérdésekre és a korszerű nyomozási
     technikákra, különösen a kínzás és a bántalmazás elleni küzdelem tekintetében, az emberi jogok megsértésének
     megakadályozása érdekében. A bírák és ügyészek képzésének megerősítése az emberi jogok európai
     egyezménye és az Emberi Jogok Európai Bírósága joggyakorlata alkalmazásának tekintetében.
     Az erőfeszítések fokozása a regionális különbségek csökkentésére irányuló átfogó stratégia kidolgozása
     tekintetében, és különösen a dél-keleti országrész helyzetének javítása érdekében, valamennyi polgár gazdasági,
     társadalmi és kulturális lehetőségeinek javítása céljából. Ezzel összefüggésben az országon belül lakóhelyüket
     elhagyni kényszerült személyek származási helyükre történő visszatérésének támogatása és felgyorsítása.
     Rövid távú célok
     Gazdasági kritériumok
     –   Az IMF-fel és a Világbankkal egyeztetetett folyamatban lévő dezinflációs és strukturális reformprogram
         végrehajtásának, és különösen az állami kiadások ellenőrzésének biztosítása.
     –   A pénzügyi ágazat reformja gyors megvalósításának folytatása, különös tekintettel a felügyeleti jogra és az
         átláthatóságra vonatkozó előírásoknak és azok ellenőrzésének a nemzetközi szabványokkal való
         összehangolására.
     –   A piaci szabályozó hatóságok függetlenségének biztosítása.
     –   A mezőgazdasági reformok folytatása.
     –   Az állami tulajdonban lévő vállalatok privatizációjának folytatása a szociális szempontok
         figyelembevételével.
     –   A piac liberalizációjának folytatása, különösen a dohány- és a cukorágazat területén.
     –   A külföldi közvetlen befektetések beáramlásának egyszerűsítése és támogatása.
 ---pagebreak--- 11/47. kötet HU                                     Az Európai Unió Hivatalos Lapja                                             47
               –   Az EU-val történő gazdasági párbeszéd javítása, különösen az előcsatlakozási időszakra vonatkozó
                   költségvetés-ellenőrzési eljárások keretében, különös hangsúlyt helyezve a makrogazdasági stabilitást és
                   tervezhetőséget célzó megfelelő intézkedésekre, valamint a szerkezeti reformok végrehajtására.
               –   Az árnyékgazdaság problémájának megoldását célzó intézkedések végrehajtása.
               A tagsággal járó kötelezettségek vállalására való képesség
               Áruk szabad mozgása
               –   A technikai és adminisztratív kereskedelmi akadályok felszámolása. Az európai szabványokkal való
                   összehangolás felgyorsítása. A hatékony piacfelügyelet és az áruk szabad mozgásának biztosítása a belső
                   piacra vonatkozó jogszabályokkal összhangban.
               –   A hitelesítés, a megfelelőség-értékelés és a CE-jelölés bevezetése az „új megközelítés”, illetve a „globális
                   megközelítés” szerinti irányelvekkel összhangban; a meglévő piacfelügyeleti és megfelelőség-értékelési
                   struktúrák felszerelés és képzés biztosításával történő megerősítése, valamint egy kompatibilis igazgatási
                   infrastruktúra kialakítása.
               –   A kölcsönös elismerésre vonatkozó munkák lezárása és a vívmányokkal való összehangolás befejezése a
                   még nem harmonizált területeken (EK-Szerződés 28–30. cikke és a vonatkozó jogszabályok).
               –   Hatékony metrológiai infrastruktúra kifejlesztése és a török szabványügyi hivatal szerkezeti átalakítása a
                   szabványosításra, hitelesítésre és piacfelügyeletre vonatkozó feladatok szétválasztásának lehetővé tétele
                   érdekében.
               –   Az élelmiszerbiztonságra irányuló erőfeszítések folytatása, beleértve az élelmiszerekre vonatkozó
                   jogszabályok tekintetében a vívmányokkal való fokozatos összehangolást, valamint a megfelelő hatóságok
                   felállítását, illetve – adott esetben – átalakítását.
               –   A közbeszerzésre vonatkozó jogszabályok vívmányokkal történő összehangolásának lezárása.
               –   A közbeszerzésekért felelős hatóság teljesítőképességének javítása a közbeszerzésekről szóló új törvény
                   végrehajtása és nyomon követésének biztosítása céljából.
               Szolgáltatásnyújtás szabadsága
               –   A jogszabályok áttekintésének megkezdése és az EK-Szerződés letelepedési jogra és a szolgáltatásnyújtás
                   szabadságára vonatkozó rendelkezéseivel szemben álló esetleges akadályok eltávolítása.
               –   A vívmányokkal való összehangolás az információs társadalommal összefüggő szolgáltatásnyújtás
                   tekintetében.
               –   A jogösszehangolás lezárása a pénzügyi szolgáltatások területén, az ellenőrzési struktúrák megerősítése és
                   a jogszabályok alkalmazása terén elért eredmények javítása, beleértve a szabályozó hatóságok
                   függetlenségének fenntartását.
               –   A bankok és biztosítások területén az EU-jogszabályokkal való teljes körű összehangolás és egy
                   biztosítás-felügyeleti hatóság létrehozása.
               –   A személyes adatok védelmére vonatkozó vívmányokkal való összehangolás.
               A tőke szabad mozgása
               –   Az (EU-ból származó) külföldi befektetéseket érintő korlátozások felszámolása a török gazdaság
                   valamennyi ágazatában.
 ---pagebreak--- 48 HU                                  Az Európai Unió Hivatalos Lapja                                              11/47. kötet
     Társasági jog
     –  A társasági jogra és a számvitelre vonatkozó vívmányokkal való összehangolás lezárása.
     –  A szellemi és ipari tulajdonjogokról szóló vívmányokkal való összehangolás lezárása, beleértve a
        gyógyszerkészítményekre vonatkozó adatvédelmi rendelkezéseket; a szerzői jogi kalózkodás és hamisítás
        elleni küzdelem megerősítése.
     Versenypolitika
     –  Az állami támogatásokról szóló közösségi vívmányokkal való összehangolás, és a közösségi követelmények
        alapján egy nemzeti felügyeleti hatóság felállítása az állami támogatásokra vonatkozó gyakorlat hatékony
        ellenőrzésére.
     –  A monopóliumokra és a különleges, illetve kizárólagos jogokkal rendelkező vállalkozásokra vonatkozó
        jogszabályoknak a megfelelő közösségi vívmányokkal történő összehangolása.
     –  A versenykorlátozó megállapodások területén a végrehajtó jogszabályok összehangolásának lezárása.
     –  A jogszabályok alkalmazása terén elért eredmények javítása a versenykorlátozó megállapodások területén,
        különösen az állami vállaltoknál, illetve a különleges vagy kizárólagos jogokkal rendelkező
        vállalkozásoknál.
     –  A versenyszabályok megsértését érintő jogorvoslatok feldolgozásában adódó késedelem csökkentése.
     Mezőgazdaság
     –  Az integrált igazgatási és ellenőrzési rendszer kulcselemét alkotó állatazonosítási rendszer létrehozásának
        lezárása. Az előkészítő munka megkezdése olyan egyéb részelemek tekintetében, mint a mezőgazdasági
        parcellák azonosítási rendszere.
     –  Stratégia kidolgozása a közösségi vidékfejlesztési politika és az erdőgazdálkodásra vonatkozó stratégia
        bevezetése céljából.
     –  Állategészségügyi kerettörvény és a vívmányokkal összehangolt végrehajtó jogszabályok elfogadása; a
        vonatkozó igazgatási, tudományos, vizsgálati és ellenőrző szervek emberi, műszaki és információs
        erőforrásainak megerősítése; az állatbetegségek kiirtására irányuló erőfeszítések fokozása, a vészhelyzeti
        intézkedésekre vonatkozó tervezés és az ellenőrzési kapacitás megerősítése.
     –  Megfelelő helyszínek kijelölése a harmadik országokkal határos állat-egészségügyi állomások EK-val
        összeegyeztethető rendszerének kialakítására és működésére.
     –  Az állat- és növény-egészségügyi vívmányok átvételére vonatkozó program elfogadása; a növényvédelemre
        vonatkozó vívmányok gyors és hatékony átültetéséhez szükséges igazgatási, tudományos és műszaki
        struktúrák megerősítése, különösen a laboratóriumi vizsgálatoknál; az ellenőrzési rendszer javítása a
        növények és növényi termékek belföldi termelése és behozatala tekintetében, valamint az
        élelmiszer-feldolgozó üzemekben.
     Halászat
     –  A halászati igazgatásra, ellenőrzésre, értékesítésre és strukturális alkalmazkodásra vonatkozó jogszabályok
        vívmányokkal való összehangolása.
     Közlekedéspolitika
     –  A közlekedésre vonatkozó vívmányok átvételére és végrehajtására vonatkozó program elfogadása,
        beleértve a légiközlekedést is.
     –  A tengeri közlekedés biztonságára, valamint a közúti és vasúti közlekedésre vonatkozó jogszabályok
        összehangolásának megkezdése; különösen a tengeri közlekedés biztonságára és a közúti közlekedésre
        vonatkozó szabványok átültetésének és alkalmazásának javítása.
 ---pagebreak--- 11/47. kötet HU                                   Az Európai Unió Hivatalos Lapja                                             49
               –  A lehető legrövidebb időn belül cselekvési terv elfogadása a tengeri szállítás területén a hajóosztályozó
                  társaságok felügyeletére, illetve a török lobogó alatt közlekedő hajók regisztere működőképességének
                  javítására. A Párizsi memorandum alapján a török flotta tengeri közlekedésre vonatkozó biztonsági
                  mutatóinak sürgős javítása, a megfelelő intézkedések elfogadásával és végrehajtásával.
               –  A hajózási igazgatás megerősítése, különösen a lobogó szerinti államként történő ellenőrzéseknél.
               –  Program elfogadása a török közúti járműpark közösségi szabványokhoz való hozzáigazítására.
               Adózás
               –  A jogösszehangolás folytatása a jövedéki adók és a HÉA területén, különösen a hatályos adókulcsok, a tárgyi
                  adómentesség mértéke és az adóstruktúra tekintetében, továbbá az esetlegesen megkülönböztető
                  bánásmódot eredményező adózási intézkedések eltörlése; annak biztosítása, hogy a jövőbeli adózási
                  intézkedések megfelelnek a vállalkozások adózására vonatkozó magatartási kódex elveinek.
               –  Az adóigazgatás korszerűsítése és megerősítése az adófizetők jogkövetésének növelése és az adóbevételek
                  beszedésének javítása érdekében.
               Statisztika
               –  A statisztikáról szóló új törvény elfogadása az EU-szabványokkal összhangban.
               –  A még hiányzó alapbesorolásoknak (p. NACE, CPA, PRODCOM, stb.) a Schengeni Információs Rendszer
                  (SIS) és a török statisztikai rendszer valamennyi közintézménye általi átvétele.
               –  A vonatkozó statisztikai egységek (pl. SZE, SZT, stb.) teljes körű átvétele.
               –  A nemzeti számlák módszertanának felülvizsgálata az ESA-95 végrehajtása céljából.
               –  A statisztika fejlesztésére vonatkozó stratégia megerősítése, különösen a következő területeken: népesség-
                  és munkaügyi statisztika, regionális statisztika, gazdaságstatisztika (beleértve a gazdasági szervezetek
                  regiszterét) és mezőgazdasági statisztika.
               –  A személyzet megfelelő képzésének biztosítása és az igazgatási kapacitás növelése.
               Foglalkoztatás és szociális politika
               –  A vívmányok átvételére vonatkozó program elfogadása a következő területeken: munkajog, nők és férfiak
                  közötti egyenlő bánásmód, munkahelyi biztonság és egészségvédelem, megkülönböztetés elleni küzdelem,
                  valamint közegészségügy.
               –  A kiigazítási költségek valóságnak megfelelő becslésére alapuló, valamint a rendelkezésre álló köz- és
                  magánforrásokat figyelembe vevő éves finanszírozási terv kidolgozása a beruházásokra.
               –  Az aktív és autonóm két és háromoldalú szociális párbeszéd előfeltételeinek kialakítása, többek között a
                  szakszervezeti tevékenységre vonatkozó megszorító rendelkezések eltörlésével és a szakszervezeti jogok
                  tiszteletben tartásának biztosításával.
               –  A szociális partnerek támogatása a teljesítőképességük növelésére irányuló erőfeszítéseikben, különös
                  tekintettel a foglalkoztatási és szociális politika kidolgozásában és alkalmazásában egy autonóm szociális
                  párbeszéd keretében betöltendő jövőbeli szerepükre.
               –  A gyermekmunka elleni küzdelem érdekében tett erőfeszítések folytatása.
               –  Az e területen a vívmányok átültetésében részt vevő valamennyi intézmény teljesítőképességnek
                  megvizsgálása.
 ---pagebreak--- 50 HU                                  Az Európai Unió Hivatalos Lapja                                             11/47. kötet
     Energia
     –  Az energiára vonatkozó vívmányok átvételére irányuló program kidolgozása, különösen a belső
        energiapiacot nem érintő kérdésekkel összefüggésben.
     –  A villamosenergia- és gázágazat szabályozó hatósága függetlenségének és hatékony működésének
        biztosítása; a hatóság ellátása a feladatai hatékony elvégzéséhez szükséges eszközökkel.
     –  Versenyképes belső energiapiac létrehozása összhangban a villamosenergia- és gázágazatra vonatkozó
        irányelvekkel.
     –  Az energiahatékonyságra vonatkozó vívmányokkal való további összehangolás biztosítása és az energia
        ésszerű felhasználására vonatkozó stratégia alkalmazásának javítása.
     –  A török gazdaság energiaintenzitásának csökkentésére és a megújuló energiaforrások használatának
        növelésére irányuló program kialakítása és végrehajtásának megkezdése.
     Iparpolitika
     –  A Törökországba irányuló külföldi befektetések támogatását célzó stratégia kidolgozása és végrehajtása.
     Kis- és középvállalkozások
     –  A KKV-kre vonatkozó nemzeti stratégia kidolgozása és végrehajtása a kisvállalkozásokról szóló európai
        chartával és a vállalkozásokra és a vállalkozói kezdeményezésre vonatkozó többéves programmal
        összhangban. Mindez magában foglalja a KKV-kre vonatkozó üzleti környezet javítását, különösen a
        finanszírozáshoz való hozzáférés tekintetében.
     –  A KKV-k meghatározásának összehangolása az Európai Unióban érvényes meghatározással.
     Oktatás, szakmai képzés és ifjúság
     –  A Szókratész, a Leonardo da Vinci és az Ifjúság programok végrehajtásáért és hatékony és eredményes
        pénzgazdálkodásáért felelős nemzeti ügynökség feladatait ellátó szerv felállítását és az ezekhez szükséges
        mechanizmusok kialakítását célzó megfelelő intézkedések meghozása.
     Távközlés és informatika
     –  Rendeletek elfogadása a következő területeken: bérelt vonalak, adatvédelem elektronikus adatátvitelnél,
        összekapcsolás és egyetemes szolgáltatás, szolgáltató választás és számhordozhatóság.
     –  A tarifákra és az engedélyezésre vonatkozó jogszabályok hatékony végrehajtásának biztosítása.
     –  A 2002-es új vívmányok átültetésére vonatkozó ütemterv elkészítése.
     –  A szabályozó hatóság kapacitásának és végrehajtó hatásköreinek megerősítése.
     –  A postai szolgáltatásokra vonatkozó vívmányokkal való összehangolás megkezdése.
     Kulturális és audiovizuális politika
     –  A jogösszehangolás megkezdése az audiovizuális politika területén, különös tekintettel a határok nélküli
        televíziózásról szóló irányelvre, és az új szabályozási keret hatékony, előrelátható és átlátható
        végrehajtásának biztosítása.
 ---pagebreak--- 11/47. kötet HU                                 Az Európai Unió Hivatalos Lapja                                                51
               Regionális politika és a strukturális eszközök koordinálása
               –  A gazdasági és társadalmi kohéziót célzó nemzeti politika kidolgozásának megkezdése a regionális
                  különbségek egy nemzeti fejlesztési terv alapján történő csökkentése érdekében, valamint NUTS 2
                  (Statisztikai Célú Területi Egységek Nómenklatúrája) szintű regionális fejlesztési terv létrehozása.
               –  Az e fejezet szerinti vívmányok átültetését megkönnyítő jogi keret elfogadása.
               –  Többéves költségvetés-tervezési eljárások kidolgozása, amelyek meghatározzák a régiókban megvalósuló
                  állami beruházások prioritási kritériumait.
               –  A regionális fejlesztés igazgatási struktúrájának megerősítése.
               Környezet
               –  A vívmányok átvételére vonatkozó program elfogadása.
               –  A kiigazítási költségek becslésére alapuló, valamint a köz- és magánforrásokat a valóságnak megfelelően
                  figyelembe vevő finanszírozási terv kidolgozása a beruházásokra.
               –  A vívmányok átültetésének és alkalmazásának megkezdése a következő területeken: keretjogalkotás,
                  nemzetközi környezetvédelmi egyezmények, természetvédelemre vonatkozó jogszabályok, vízminőség,
                  integrált szennyezésmegelőzés és -csökkentés és hulladékgazdálkodás.
               –  A környezeti hatásvizsgálatra vonatkozó irányelv végrehajtása és alkalmazása.
               –  A határokon átnyúló vízügyi együttműködés továbbfejlesztése a vízről szóló keretirányelvvel és azon
                  nemzetközi egyezményekkel összhangban, amelyeknek a Közösség tagja.
               Fogyasztó- és egészségvédelem
               –  A vívmányokkal való összehangolás folytatása és a hatékony végrehajtáshoz szükséges infrastruktúra
                  kifejlesztése, különös tekintettel a piacfelügyeletre.
               –  A veszélyes termékek értesítési rendszerének nemzeti szinten történő továbbfejlesztése, és a TRAPEX, illetve
                  egyéb megfelelő rendszerek segítségével az ilyen információk nemzetközi szinten történő kicserélésére
                  vonatkozó lehetőségek kihasználása.
               Bel- és igazságügyi együttműködés
               –  Az illegális bevándorlás elleni küzdelem megerősítése, valamint tárgyalások folytatása az Európai
                  Közösséggel egy visszafogadási megállapodás lehető leghamarabb történő megkötése érdekében.
               –  A szervezett bűnözés, a kábítószerek, az emberkereskedelem, a csalás, a korrupció és a pénzmosás elleni
                  küzdelem további megerősítése, különösen jogösszehangolással, az igazgatási kapacitás javításával és a
                  különböző végrehajtó szervek közti fokozott együttműködéssel, a közösségi normákkal összhangban.
               –  Valamennyi érintett intézmény továbbfejlesztése és megerősítése, különös tekintettel a rendőrség
                  elszámoltathatóságára. Az együttműködés javítása valamennyi végrehajtó hatóság között, beleértve a
                  bíróságokat is.
               –  A közigazgatás megerősítése egy hatékony határigazgatás kifejlesztése érdekében, beleértve a hamis vagy
                  hamisított dokumentumok felismerését, a vívmányokkal és a bevett gyakorlattal összhangban, az illegális
                  bevándorlás megakadályozása és az ellene való küzdelem céljából.
               –  Az igazság- és belügy területén az Európai Unió jogszabályairól és bevett gyakorlatáról való tájékoztatást
                  és az ezzel összefüggő jogtudat javítását célzó programok kidolgozására irányuló erőfeszítések fokozása.
 ---pagebreak--- 52 HU                                  Az Európai Unió Hivatalos Lapja                                              11/47. kötet
     Vámunió
     –  A vámszabad területekre vonatkozó jogszabályok összehangolása, valamint az új vámkódex és végrehajtó
        rendelkezései alkalmazásának biztosítása.
     –  A vámigazgatás igazgatási és működési kapacitásának megerősítése.
     –  Az igazgatás teljes körű együttműködésének biztosítása a vívmányok és az 1/95 határozat rendelkezéseinek
        betartása tekintetében, különösen a csalás elleni küzdelem területén.
     –  Annak biztosítása, hogy a kereskedelem területén – különösen az alkoholtartalmú italoknál – az állami
        monopóliumok átalakítása oly módon történik meg, hogy a Törökország és az EU-tagállamok közti
        áruforgalomban a megkülönböztetés semmilyen formában sem marad fenn.
     –  A szolgáltatásokról és közbeszerzésekről szóló tárgyalások új fordulójának megkezdése.
     –  A kereskedelmi politikának a Közösség kereskedelmi politikájával való összehangolásával párhuzamosan,
        a származási szabályoknak a Közösség preferenciális rendszerével való összehangolása, beleértve az
        általános preferenciális rendszert (GSP) is.
     Külkapcsolatok
     –  A Közösség közös kereskedelmi politikájával való teljes körű összehangolás, a Közösség preferenciális
        rendszeréhez történő igazodással, beleértve a GSP-t is.
     –  A harmadik országokkal létrehozandó szabadkereskedelmi megállapodások megkötésére irányuló
        erőfeszítések folytatása, a vámunióról szóló határozatban előírtak szerint.
     Pénzügyi ellenőrzés
     –  Az államháztartás belső ellenőrzésére vonatkozó jogszabályok elfogadása az Európai Unió gyakorlatával és
        a nemzetközileg elfogadott pénzügyi ellenőrzési és könyvvizsgálati normákkal összhangban, és ezek
        hatékony alkalmazásának biztosítása.
     –  Az előcsatlakozási támogatással kapcsolatos szabálytalanságok és feltételezett csalások kezelésére irányuló
        igazgatási kapacitás megerősítése, beleértve a Bizottság szabálytalanságokról való tényleges értesítését.
     Pénzügyi és költségvetési rendelkezések
     –  Decentralizált végrehajtási rendszer létrehozása a közösségi előcsatlakozási támogatás kezelésére.
     –  A Pénzügyminisztérium által közzétett új költségvetési jog rendelkezéseinek alkalmazása valamennyi
        közigazgatási intézményre a 2004-es költségvetés tekintetében, beleértve a költségvetési, költségvetésen
        kívüli és feltöltődő alapokat.
     Középtávú célok
     Gazdasági kritériumok
     –  A privatizációs folyamat lezárása.
     –  A pénzügyi ágazat reformjának lezárása és az agrárágazat reformjának folytatása.
     –  A nyugdíj- és társadalombiztosítási rendszer fenntarthatóságának biztosítása.
     –  Az oktatás- és egészségügy általános színvonalának javítása, különös figyelmet fordítva a fiatalabb
        nemzedékekre és a hátrányos helyzetű régiókra.
 ---pagebreak--- 11/47. kötet HU                                    Az Európai Unió Hivatalos Lapja                                            53
               A tagsággal járó kötelezettségek vállalására való képesség
               Áruk szabad mozgása
               –   A vívmányokkal való összehangolás lezárása; a meglévő                     hitelesítési, piacfelügyeleti és
                   megfelelőség-értékelési struktúrák megerősítésének befejezése.
               –   A közbeszerzésekért felelős hatóság szabályszerű működésének biztosítása.
               –   A közbeszerzési eljárások hatékony végrehajtásának és ellenőrzésének biztosítása a vívmányokkal
                   összhangban.
               Személyek szabad mozgása
               –   A vívmányokkal való összehangolás megvalósítása a szakképesítések elismerése tekintetében.
               A tőke szabad mozgása
               –   A Törökországban lévő ingatlanok EU-polgárok vagy jogi személyek általi megszerzését érintő valamennyi
                   korlátozás megszüntetése.
               Szolgáltatásnyújtás szabadsága
               –   Az e területre vonatkozó összehangolt joganyag kiegészítése és alkalmazása, valamint a letelepedési joggal
                   és a szolgáltatásnyújtás szabadságával szemben álló valamennyi akadály eltávolítása.
               –   A személyes adatok védelmére vonatkozó jogszabályok hatékony alkalmazásának biztosítása.
               Társasági jog
               –   A szellemi és ipari tulajdonra vonatkozó összehangolt jogszabályok hatékony alkalmazásának biztosítása
                   a végrehajtási struktúrák és eljárások megerősítésével, beleértve az igazságszolgáltatást is.
               Mezőgazdaság
               –   Az integrált igazgatási és ellenőrzési rendszer bevezetésének lezárása.
               –   A közösségi vidékfejlesztési politika és az erdőgazdálkodásra vonatkozó stratégia végrehajtásához
                   szükséges igazgatási struktúra felállítása.
               –   A közös piacszervezések létrehozására és a mezőgazdasági piacok hatékony ellenőrzésére vonatkozó
                   jogalap, igazgatási struktúrák és végrehajtási eljárások elfogadása.
               –   A harmadik országokkal határos állat-egészségügyi állomások rendszerének kiépítésére vonatkozó terv és
                   ütemterv kidolgozása a vívmányokkal összhangban.
               –   Az élelmiszerbiztonság rendszerének és a megfelelő ellenőrzési rendszernek az átalakítása és megerősítése,
                   valamint az emberi, műszaki és pénzügyi erőforrások fejlesztése, az élelmiszerbiztonságra vonatkozó
                   közösségi szabványok betartásának biztosítása érdekében.
               –   Az élelmiszer-feldolgozó üzemek korszerűsítésére vonatkozó (ütem)terv kidolgozása a közösségi higiéniai
                   és közegészségügyi előírások betartása érdekében, továbbá az ellenőrző és diagnosztikai berendezések
                   kiépítésének folytatása.
 ---pagebreak--- 54 HU                                  Az Európai Unió Hivatalos Lapja                                                 11/47. kötet
     Halászat
     –  A halászati igazgatás intézményi kapacitásának átalakítása és megerősítése; a halászati igazgatásra,
        ellenőrzésre, értékesítésre és strukturális alkalmazkodásra vonatkozó gyakorlatok vívmányokkal való
        összehangolása; számítógépesített halászhajó-lajstromozás és statisztikai információs rendszer kifejlesztése
        és alkalmazása a vívmányokkal összhangban.
     Közlekedéspolitika
     –  A közúti szállításra (piacra jutás, közúti közlekedésbiztonság, szociális- és adójogi előírások, műszaki
        szabványok), illetve a vasúti és légi közlekedésre (különösen a légi közlekedés biztonságára és a légiforgalmi
        irányításra) vonatkozó jogszabályok összehangolásának lezárása.
     –  A közlekedésre vonatkozó jogszabályok hatékony végrehajtásának és alkalmazásának biztosítása,
        különösen a tengeri, közúti és légi közlekedés biztonsága tekintetében.
     –  A tengeri hajózásra vonatkozó biztonsági és nem biztonsági jellegű kérdéseket érintő EU-jogszabályokkal
        való teljes körű összehangolás; a tengeri közlekedés biztonságának javítása, különösen az e területen
        illetékes hatóságok teljesítőképességének növelése és függetlenségük biztosítása, először lobogó szerinti
        államként, majd kikötő szerinti illetékes államként is.
     –  A török járműparknak a közösségi műszaki szabványokhoz történő hozzáigazítására vonatkozó program
        végrehajtása, különösen a tengeri és közúti közlekedés területén.
     –  A Törökországban szükséges legfontosabb közlekedési infrastruktúrák és a vonatkozó közlekedési
        hálózat-projektek meghatározását célzó program elfogadása, a közlekedés területén a transzeurópai
        hálózatokra vonatkozó közösségi iránymutatásokkal összhangban.
     Adózás
     –  Az adójog teljes körű összehangolása a közösségi vívmányokkal, különös tekintettel a HÉA-ra és a jövedéki
        adóra.
     –  Az adóigazgatás megerősítésének és korszerűsítésének folytatása a jogkövetés növelése és az adóbevételek
        beszedésének javítása érekében.
     Gazdasági és monetáris unió
     –  A jogszabályok összehangolása a központi bank függetlenségére, a közszektor pénzügyi intézményekhez
        való kiváltságos hozzáférésének tilalmára, valamint a közszektor közvetlen finanszírozásának tilalmára
        vonatkozó vívmányok rendelkezéseivel.
     –  A kormányzati pénzügyi statisztika teljes körű hozzáigazítása az ESA-95 követelményeihez.
     Statisztika
     –  A gazdasági szervezetek regiszterének az EU-szabványokhoz való igazítása.
     –  A makrogazdasági statisztika vívmányokkal való további összehangolása, különösen a következők
        tekintetében: GDP-becslések, harmonizált fogyasztóiár-index, rövid távú mutatók, fizetési mérleg és
        társadalomstatisztika.
     Foglalkoztatás és szociális politika
     –  Az Európai Unió jogának átültetése és végrehajtása a következő területeken: munkajog, nők és férfiak
        közötti egyenlő bánásmód, munkahelyi biztonság és egészségvédelem, közegészségügy, beleértve a fertőző
        betegségek felügyeleti és ellenőrzési rendszerét, megkülönböztetés elleni küzdelem; a vonatkozó igazgatási
        és végrehajtási struktúrák megerősítése, beleértve a munkaügyi felügyelő hatóságokat is.
 ---pagebreak--- 11/47. kötet HU                                  Az Európai Unió Hivatalos Lapja                                               55
               –  Intézkedések meghozása az egészségügyi ellátás minőségének javítása és az egészségügyi ellátáshoz való
                  hozzáférés előmozdítása érdekében, valamint a népesség egészségi állapotának javítása céljából.
               –  A szociális és foglalkoztatási politikára vonatkozó vívmányok hatékony végrehajtásának és alkalmazásának
                  biztosítása.
               –  Nemzeti foglalkoztatási stratégia kidolgozása az európai foglakoztatási stratégiában való jövőbeli részvétel
                  céljából, beleértve a foglalkoztatási stratégia közös felülvizsgálatának kidolgozását és végrehajtását; a
                  munkapiac és a társadalmi helyzet alakulásának nyomon követéséhez szükséges kapacitás létrehozása.
               –  A társadalmi integrációra vonatkozó nemzeti stratégia meghatározása az Európai Unió gyakorlatával
                  összhangban, beleértve az adatgyűjtést is.
               –  A szociális védelem továbbfejlesztése, különösen a társadalombiztosítási és nyugdíjrendszer reformjának a
                  pénzügyi fenntarthatóság vonatkozásában történő megerősítésével és a szociális védelmi háló egyidejű
                  javításával.
               Energia
               –  Az energiaellátást nyújtó vállalatok átalakítása, valamint az energiapiacok megnyitása a vívmányokkal
                  összhangban; az igazgatási és szabályozási struktúrák megerősítésének folytatása.
               –  A határokon átnyúló kereskedelemre vonatkozó korlátozások eltörlése az energetika területén.
               –  A nemzeti jogszabályok vívmányokkal való teljes körű összehangolása.
               –  Az energetika területén a transzeurópai hálózatokra vonatkozó közösségi iránymutatásokban közös érdekű
                  projektként meghatározott projektek Törökországban történő végrehajtásának előmozdítása.
               Kis- és középvállalkozások
               –  A KKV-k üzleti környezete egyszerűsítésének folytatása.
               Távközlés és informatika
               –  Előkészületek a piacok teljes körű liberalizálására.
               –  A közösségi vívmányok átvételének lezárása.
               –  Átfogó stratégia elfogadása az elektronikus hírközlési ágazat fejlesztésére.
               Kulturális és audiovizuális politika
               –  Az audiovizuális politika területén a jogszabályok összehangolásának lezárása és a független rádió és
                  televízió felügyeleti hatóság teljesítőképességének megerősítése.
               Regionális politika és a strukturális eszközök koordinálása
               –  A NUTS 2 szintjén regionális hatóságok létrehozása a regionális fejlesztési tervek végrehajtása céljából.
               Környezet
               –  A vívmányok átültetésének lezárása, valamint az intézményi, igazgatási és felügyeleti kapacitás
                  megerősítése a hatékony környezetvédelem biztosítása érdekében, beleértve az adatgyűjtést is.
               –  A fenntartható fejlődés elveinek figyelembevétele valamennyi egyéb ágazati politika kialakításánál és
                  végrehajtásánál.
 ---pagebreak--- 56 HU                                  Az Európai Unió Hivatalos Lapja                                               11/47. kötet
     Fogyasztó- és egészségvédelem
     –  A közösségi vívmányokkal való jogösszehangolás lezárása.
     –  A fogyasztók és termelők jogtudatának növelése az új rendelkezések tekintetében, valamint a fogyasztói
        szervezetek megerősítése.
     Vámunió
     –  A jogösszehangolás lezárása, különösen a következők tekintetében: vámszabad területek, kettős
        felhasználású áruk és technológiák, prekurzorok, hamisított és kalóz áruk.
     –  Az IT-rendszerek közösségi IT-rendszerekkel való összekapcsolhatóságának biztosítása (a CCN/CSI
        rendszer üzembeállítása, az NCTS-hez szükséges fejlesztések, integrált vámtarifa-kezelési rendszer).
     Bel- és igazságügyi együttműködés
     –  A vívmányokról szóló tartós képzési programok kidolgozására irányuló erőfeszítések fokozása és azok
        végrehajtása a bel- és igazságügyi együttműködés területén, az igazgatási kapacitás kiépítése és az
        intézményközi együttműködés javítása érdekében.
     –  A költségmentesség rendszerének továbbfejlesztése az igazságszolgáltatáshoz való jog valamennyi polgár
        számára történő biztosítása érdekében.
     –  Az adatvédelemről és a személyes adatok végrehajtási célokból történő kicseréléséről szóló vívmányok
        átvétele és a végrehajtásukhoz szükséges intézményi kapacitás létrehozása, beleértve egy független felügyelő
        hatóság felállítását is, a Schengeni Információs Rendszerben és az Europolban való teljes körű részvétel
        lehetővé tétele érdekében.
     –  A vízumokra vonatkozó jogszabályok és gyakorlat vívmányokkal való további összehangolása.
     –  A bevándorlásra vonatkozó vívmányok és bevett gyakorlatok (beutazási engedély, visszafogadás, kiutasítás)
        átvétele és alkalmazása az illegális bevándorlás megakadályozása érdekében.
     –  A határigazgatásra vonatkozó vívmányokkal és bevett gyakorlatokkal való összehangolás folytatása a
        schengeni vívmányok teljes körű végrehajtásának előkészületeként.
     –  A menedékjogról szóló vívmányokkal való összehangolás megkezdése, beleértve az 1951-es genfi
        egyezményhez fűzött földrajzi korlátozás eltörlését is; a menedékjog iránti kérelmek megvizsgálására és
        elbírálására vonatkozó rendszer megerősítése; a menedékkérők és menekültek elszállásolására szolgáló
        létesítményeknek és szociális támogatásuknak a fejlesztése.
     –  A közösségi vívmányok átvétele és alkalmazása a következő területeken: az euró és a Közösségek pénzügyi
        érdekeinek védelme, korrupció, kábítószerek elleni küzdelem, szervezett bűnözés, pénzmosás, polgári- és
        büntetőügyekben folytatott igazságügyi együttműködés; az igazgatási kapacitás és a végrehajtó szervek
        közti együttműködés további megerősítése, valamint a nemzetközi együttműködés fokozása e területeken.
     –  A kábítószerek elleni küzdelemre vonatkozó nemzeti stratégia kidolgozása és végrehajtásának megkezdése,
        az Európai Unió kábítószerellenes stratégiájával és cselekvési tervével összhangban.
     Pénzügyi ellenőrzés
     –  Előkészületek egy működésében független, a csalás elleni küzdelem koordinálásával foglalkozó szolgálat
        kijelölésére, melynek feladata a Közösségek pénzügyi érdekeinek védelméhez fűződő valamennyi jogi,
        igazgatási és működési kérdés koordinálása.
     –  A külső ellenőrzés reformjához szükséges jogszabályok elfogadása az INTOSAI szabályozásával
        összhangban, a Számvevőszék függetlenségének biztosítása, a török Számvevőszék előzetes ellenőrzési
        feladatainak eltörlése, valamint a rendszer- és teljesítményvizsgálat elemzési módszereinek fejlesztése
        érdekében.
 ---pagebreak--- 11/47. kötet    HU                                  Az Európai Unió Hivatalos Lapja                                               57
                  Pénzügyi és költségvetési rendelkezések
                  –   Az igazgatási kapacitás megerősítése a HÉA és a jövedéki adók beszedése céljából, valamint a csalás elleni
                      küzdelem hatékony eszközeinek kialakítása.
                  –   A saját források rendszerére vonatkozó igazgatási előkészületekért felelős koordinációs egység létrehozása.
             5.   PROGRAMOZÁS
                  A csatlakozási partnerségben meghatározott prioritási területekre vonatkozó pénzügyi támogatás
                  rendelkezésre bocsátására a Törökország számára nyújtott előcsatlakozási pénzügyi támogatásról szóló
                  2500/2001/EK tanácsi rendelet (HL L 342., 2001.12.27., 1. o.) 8. cikkében megállapított eljárással
                  összhangban, a Bizottság által meghozott éves finanszírozási határozatok útján kerül sor. E finanszírozási
                  határozatokat egy Törökországgal megkötendő finanszírozási egyezmény egészíti ki.
                  A 2003–2006. időszakban az előcsatlakozási pénzügyi támogatás két fő prioritási területre, az
                  intézményfejlesztésre és a beruházások támogatására irányul. Az intézményfejlesztés a tagjelölt országok
                  támogatását jelenti a gazdasági, társadalmi, jogalkotási és igazgatási kapacitásuk megerősítéséhez szükséges
                  struktúrák, stratégiák, emberi erőforrások és vezetői képességek fejlesztésében. Az előcsatlakozási támogatás
                  hozzájárul valamennyi ágazat intézményfejlesztésének finanszírozásához. Az elérhető források mintegy 30 %-a
                  szolgál e célra, melyek rendelkezésre bocsátására főképp a tagállamokkal közösen megvalósuló „twinning”
                  eszközök útján kerül sor.
                  A „beruházások” nevű második prioritási terület két részre bontható:
                  –   a vívmányoknak való megfelelés biztosításához szükséges szabályozási infrastruktúra (jogalkalmazó
                      szervek; végrehajtási és ellenőrzési kapacitások) létrehozását és megerősítését célzó beruházások, valamint
                      a vívmányokkal összefüggő közvetlen befektetések,
                  –   a gazdasági és társadalmi kohézió biztosítását célzó beruházások, figyelembe véve a török régiók közt
                      fennálló regionális egyenlőtlenségeket, valamint a török nemzeti jövedelem és az Európai Unió átlaga
                      tekintetében meglévő eltérést. E beruházások előmozdítják a piacgazdaság működését és azon képesség
                      megszerzését, hogy Törökország meg tudjon birkózni az Unión belül érvényesülő versenyviszonyokkal és
                      piaci erőkkel.
                  A rendelkezésre álló források mintegy 70 %-a beruházási támogatásként kerül kiutalásra. A határokon átnyúló
                  együttműködés, különösen a Közösség jelenlegi külső határain, illetve a szomszédos tagjelölt országok határain,
                  jelentősen hozzájárul ezen államok határ menti régióinak gazdasági fejlődéséhez. A gazdasági és társadalmi
                  kohézióra irányuló beruházások keretében erőfeszítéseket kell tenni Törökország részvételének előmozdítására
                  a határokon átnyúló tevékenységekben, valamint annak biztosítására, hogy Törökország Európai Unióval
                  közös határain érvényesül az INTERREG-megközelítés.
                  2000. óta a Bizottság átlagosan évi 177 millió eurót bocsátott támogatás formájában Törökország
                  rendelkezésére. A koppenhágai Európai Tanács következtetéseiben javaslatot tettek ezen összeg 2004-től
                  történő jelentős megemelésére. „A kibővített Unió felé” című bizottsági stratégiai dokumentum 2006-ra
                  legalább a támogatás megkétszerezésével számol.
             5.1. A NEMZETKÖZI PÉNZÜGYI INTÉZMÉNYEK SZEREPE
                  Törökország az Európai Beruházási Bank (EBB) támogatásainak egyik legfontosabb kedvezményezettje. Az
                  ország öt különböző hitelnyújtási program és támogatás kedvezményezettje lehet: EuroMed II hitelnyújtási
                  program a földközi-tengeri országok számára, partnerségi támogatás a földközi-tengeri országok számára, a
                  Törökországra vonatkozó különleges cselekvési program, a Törökország földrengések utáni helyreállítására és
                  újjáépítésére vonatkozó támogatási program, valamint az előcsatlakozási támogatási program. Törökország az
                  1992–1999. közti időszakban összesen 445 millió euró értékben jutott kölcsönökhöz. Ezen összeg jelentősen
                  megemelkedett, és a 2000–2002. közti időszak folyamán az EBB által a törökországi projekteknek nyújtott
                  hitelek nagysága összességében elérte a 1 500 millió eurót.
 ---pagebreak--- 58    HU                                  Az Európai Unió Hivatalos Lapja                                              11/47. kötet
        A Bizottság és a török hatóságok emellett törekedtek az előcsatlakozási pénzügyi támogatási program és a
        nemzetközi pénzügyi intézmények, különösen a Világbank által támogatott folyamatban lévő
        reformprogramok egymást kiegészítő jellege magas fokának elérésére olyan területeken, mint az oktatás, a
        szabályozási reform, illetve a közbeszerzések.
   6.   FELTÉTELRENDSZER
        A Törökország számára a projektfinanszírozáshoz az előcsatlakozási eszközökön keresztül nyújtott közösségi
        támogatás feltétele, hogy Törökország tiszteletben tartsa az EK–Törökország megállapodások keretében vállalt
        kötelezettségeit, beleértve a vámunióról szóló 1/95 határozatot és egyéb más határozatokat is, valamint, hogy
        további konkrét lépéseket tegyen a koppenhágai kritériumok hatékony teljesítése érdekében és különösen, hogy
        előrehaladást érjen el ezen átdolgozott csatlakozási partnerség különös prioritási céljainak megvalósításában.
        Ezen általános feltételek figyelmen kívül hagyása oda vezethet, hogy a Tanács a pénzügyi támogatás
        felfüggesztéséről határoz, a 2500/2001/EK rendelet 5. cikke alapján. Az éves programok mindegyike szintén
        tartalmaz különös feltételeket.
   7.   FELÜGYELET
        A csatlakozási partnerség végrehajtását a társulási megállapodás keretén belül felügyelik. A társulási
        megállapodás szerinti albizottságoknak lehetőségük van a csatlakozási partnerség prioritásai végrehajtásának,
        valamint a jogszabályok összehangolása, végrehajtása és alkalmazása tekintetében elért előrehaladás
        megvizsgálására. A Társulási Bizottság foglalkozik az átfogó fejlesztéssel, az előrehaladással és azon
        problémákkal, amelyek a csatlakozási partnerség prioritásai végrehajtásához kapcsolódnak, valamint az
        albizottságok által hozzáutalt speciális ügyekkel.
        Az előcsatlakozási pénzügyi támogatási program felügyeletét Törökország és az Európai Bizottság együttesen,
        egy közös támogatásfelügyeleti bizottság keretében végzi. A felügyelet hatékonysága biztosításának érdekében
        az egyes finanszírozási megállapodások által támogatott projekteknek tartalmazniuk kell ellenőrizhető és
        mérhető mutatókat, amelyek lehetővé teszik az eredmények értékelését. Az e mutatókra alapuló felügyelet
        segítséget nyújt a Bizottságnak, a Phare Irányítóbizottságnak és Törökországnak a programok esetlegesen
        később szükségessé váló átirányításánál és új programok kidolgozásánál.
        A Phare-Irányítóbizottság biztosítja, hogy az előcsatlakozási program keretében finanszírozott intézkedések
        egymással, valamint a csatlakozási partnerséggel összhangban legyenek, amint azt a 2500/2001/EK rendelet
        megállapítja.
        A csatlakozási partnerséget adott esetben a 622/98/EK rendelet (HL L 85., 1998.3.20., 1. o.) 2. cikkével
        összhangban újból módosítani kell.